BILAG

I bilag I til forordning (EF) nr. 794/2004 affattes del III.14 således:

»DEL III.14

SUPPLERENDE INFORMATIONSSKEMA FOR STATSSTØTTE TIL FISKERI OG AKVAKULTUR

Dette supplerende informationsskema skal anvendes ved anmeldelse af en støtteforanstaltning, der er omfattet af retningslinjerne for behandling af statsstøtte til fiskeri- og akvakultursektoren (1) (»retningslinjerne«).

1. Fælles vurderingsprincipper

1.1. Er støtteforanstaltningen i overensstemmelse med følgende fælles vurderingsprincipper? Hvis svaret er ja, eller hvis støtteforanstaltningen ikke skal overholde princippet om tilskyndelsesvirkning i afsnit 3.6 i retningslinjerne, sæt da kryds i den relevante boks:

☐ støtteforanstaltningen bidrager til et veldefineret mål af fælles interesse

☐ behov for statslig indgriben: statsstøtteforanstaltningen er målrettet de situationer, hvor støtten kan føre til en væsentlig forbedring, som markedsmekanismerne ikke i sig selv kan give, for eksempel ved at afhjælpe et markedssvigt

☐ støtteforanstaltningens egnethed: støtteforanstaltningen er et politisk virkemiddel, der egner sig til at opfylde målet af fælles interesse

☐ tilskyndelsesvirkning: støtten ændrer de(n) berørte virksomhed(er)s adfærd på en sådan måde, at den/de iværksætter yderligere aktiviteter, som den/de ikke ville have iværksat uden støtten eller ville have iværksat i mere begrænset omfang eller på en anden måde; eller støtten er ikke underlagt kravet om tilskyndelsesvirkning i henhold til punkt 52 i retningslinjerne

☐ støttens proportionalitet (begrænsning til det nødvendige minimum): støttebeløbet er begrænset til det minimum, der er nødvendigt for, at en yderligere investering eller aktivitet gennemføres på det pågældende område

☐ undgåelse af uforholdsmæssigt negative virkninger for konkurrencen og samhandelen mellem medlemsstaterne: støttens negative virkninger er tilstrækkeligt begrænsede til, at foranstaltningens samlede virkning er positiv

☐ støttens gennemsigtighed: medlemsstaterne, Kommissionen, de økonomiske aktører og offentligheden har nem adgang til alle relevante love og til relevante oplysninger om den støtte, som gives i medfør af dem.

1.2. Medfører støtteforanstaltningen eller de vilkår, der er knyttet til den, herunder finansieringsmetoden, hvis denne udgør en integrerende del af foranstaltningen, en overtrædelse af EU-retten?

☐ ja ☐ nej

1.3. Ydes støtten til aktiviteter i forbindelse med eksport til tredjelande eller medlemsstater, dvs. støtte direkte knyttet til de eksporterede mængder, støtte til etablering og drift af distributionsnet eller andre udgifter i forbindelse med eksportvirksomhed, eller ydes støtten på betingelse af, at der anvendes indenlandske frem for importerede produkter?

☐ ja ☐ nej

Bemærk, at hvis svaret på spørgsmålene i afsnit 1.2 og 1.3 er ja, er støtten uforenelig med det indre marked, jf. punkt 26 og 27 i retningslinjerne.

1.4. Ydes støtten til en virksomhed, der ikke har efterkommet et krav om tilbagebetaling af støtte, som ved en tidligere afgørelse er erklæret ulovlig og uforenelig med det indre marked?

Bemærk, at dette ikke gælder for støtte til at råde bod på skader forårsaget af naturkatastrofer efter traktatens artikel 107, stk. 2, litra b).

☐ ja ☐ nej

Hvis svaret er ja, angiv da den relevante kommissionsafgørelse:

2. Særlige principper for fiskeri- og akvakultursektoren

2.1. Ved støtteordninger: Afvises ansøgningerne, hvis de indgives af operatører, der har begået en eller flere af de overtrædelser, som er anført i artikel 10, stk. 1, i Europa-Parlamentets og Rådets forordning (EU) nr. 508/2014 (2), eller har begået svig som omhandlet i samme forordnings artikel 10, stk. 3, i den periode, der er fastsat i de delegerede retsakter vedtaget på grundlag af artikel 10, stk. 4, i samme forordning?

Bemærk, at dette princip ikke finder anvendelse, hvis der er tale om støtte, der opfylder de specifikke betingelser i retningslinjernes afsnit 4, 5.3 og 5.4.

☐ ja ☐ nej

Hvis svaret er ja, angiv da de specifikke bestemmelser om afvisning:

2.2. Ved individuel støtte: Bekræft, at den pågældende operatør ikke har begået en eller flere af de overtrædelser, som er anført i artikel 10, stk. 1, i Europa-Parlamentets og Rådets forordning (EU) nr. 508/2014, eller har begået svig som omhandlet i samme forordnings artikel 10, stk. 3, i den periode, der er fastsat i de delegerede retsakter vedtaget på grundlag af artikel 10, stk. 4, i samme forordning:

Bemærk, at dette princip ikke finder anvendelse, hvis der er tale om støtte, der opfylder de specifikke betingelser i retningslinjernes afsnit 4, 5.3 og 5.4.

☐ ja ☐ nej

2.3. Fastsættes det udtrykkeligt i støtteforanstaltningen, at den enkelte støttemodtager skal overholde den fælles fiskeripolitiks regler i projektets gennemførelsesperiode og i en periode på fem år efter den endelige betaling til støttemodtageren?

☐ ja ☐ nej

2.4. Bekræft, at en støttemodtager, der har begået en eller flere af de overtrædelser, der er omhandlet i artikel 10, stk. 1, i forordning (EU) nr. 508/2014, i hele projektets gennemførelsesperiode og i en periode på fem år efter den endelige betaling til støttemodtageren, skal betale støtten tilbage:

☐ ja ☐ nej

2.5. Bekræft, at der ikke ydes støtte til aktiviteter, der svarer til ikkestøtteberettigede operationer som omhandlet i artikel 11 i forordning (EU) nr. 508/2014:

☐ ja ☐ nej

2.6. Hvis svaret på spørgsmålene i afsnit 2.3, 2.4 og 2.5 i dette supplerende informationsskema er ja: Angiv den eller de relevante nationale retsakt(er)s specifikke bestemmelser, der fastsætter de betingelser, som er omhandlet i de pågældende spørgsmål:

2.7. Hvis støtteforanstaltningen er af samme type som en operation, der er støtteberettiget i henhold forordning (EU) nr. 508/2014: Opfylder foranstaltningen den nævnte forordnings relevante bestemmelser for den pågældende type operation, navnlig bestemmelserne om intensiteten af offentlig støtte?

☐ ja ☐ nej

Hvis svaret er nej, redegøres der for, at støtten er berettiget og nødvendig:

3. Bidrag til et fælles mål

3.1. Falder støtteforanstaltningen ind under retningslinjernes afsnit 4, 5.1, 5.3 eller 5.4, og opfylder den de specifikke betingelser i det relevante afsnit?

☐ ja ☐ nej

Hvis svaret er ja: Bemærk, at Kommissionen finder, at støtteforanstaltningen bidrager til at opnå et mål af fælles interesse. Der kan således ses bort fra afsnit 3.2 og 3.3.

3.2. Angiv det eller de mål af fælles interesse, som er anført i traktatens artikel 107, stk. 3, og som støtteforanstaltningen bidrager til at nå:

3.3. Angiv det eller de af den fælles fiskeripolitiks mål, som støtteforanstaltningen bidrager til at nå, og redegør klart for, hvordan støtteforanstaltningen bidrager til at nå dette eller disse mål, uden at det påvirker andre af den fælles fiskeripolitiks mål negativt (3):

4. Behov for statslig indgriben

4.1. Falder støtteforanstaltningen ind under retningslinjernes afsnit 4, 5.1, 5.3 eller 5.4, og opfylder den de specifikke betingelser i det relevante afsnit?

☐ ja ☐ nej

Hvis svaret er ja: Bemærk, at Kommissionen finder, at der er behov for statslig indgriben. Der kan således ses bort fra afsnit 4.2, 4.3 og 4.4.

4.2. Giv en beskrivelse af det problem, der skal løses ved hjælp af støtteforordningen, og forklar, hvordan støtten er målrettet situationer, hvor den kan føre til en væsentlig forbedring, som markedsmekanismerne ikke selv kan give:

4.3. Redegør for, om og hvordan støtteforanstaltningen korrigerer markedssvigt og dermed bidrager til at gøre markederne mere velfungerende og fremme konkurrenceevnen, eller om og hvordan støtten, hvis markedsresultaterne er utilfredsstillende ud fra et retfærdigheds- og samhørighedshensyn, anvendes til at opnå et mere ønskværdigt og retfærdigt markedsresultat.

4.4. Redegør for, om og hvordan støtten fremmer rationalisering og effektivitet i fiskeri- og akvakultursektoren og tager sigte på vedvarende forbedringer, således at sektoren fungerer på grundlag af markedsfaktorerne:

5. Støttens egnethed

5.1. Falder støtten ind under retningslinjernes afsnit 4, 5.1, 5.3 eller 5.4, og opfylder den de specifikke betingelser i det relevante afsnit?

☐ ja ☐ nej

Hvis svaret er ja: Bemærk, at Kommissionen finder, at støtteforanstaltningen er et egnet politisk virkemiddel. Der kan således ses bort fra afsnit 5.2 og 5.5.

5.2. Redegør for, hvorfor der ikke findes andre mindre fordrejende politiske virkemidler, der kan yde det samme positive bidrag til at nå målene for den fælles fiskeripolitik, og hvorfor andre politiske løsninger er blevet udelukket:

5.3. Er der foretaget en konsekvensanalyse af den anmeldte støtteforanstaltning?

☐ ja ☐ nej

Hvis svaret er ja, redegøres for de vigtigste konklusioner:

5.4. Angiv støtteformen, og redegør for, hvorfor denne form må antages at skabe færrest konkurrence- og samhandelsfordrejninger:

5.5. Hvis støtten ydes i en form, der giver en direkte økonomisk fordel (f.eks. direkte tilskud, fritagelser for eller nedsættelser af afgifter, socialsikringsbidrag eller andre obligatoriske bidrag): Redegør for, hvorfor andre, potentielt mindre fordrejende former for støtte, såsom tilbagebetalingspligtige forskud eller støtteformer baseret på lån eller kapitalinstrumenter (f.eks. rentelettede lån eller rentetilskud, statsgarantier, eller alternative kapitaltilførsler på favorable vilkår) er mindre egnede:

6. Tilskyndelsesvirkning

6.1. Har støtten karakter af kompensation, såsom støtte, der falder ind under afsnit 4, 5.3 eller 5.4, og opfylder den de specifikke betingelser i det relevante afsnit, eller falder støtten ind under retningslinjernes afsnit 5.6, og opfylder den betingelserne i det pågældende afsnit?

☐ ja ☐ nej

Hvis svaret er ja: Bemærk, at støtten ikke skal have en tilskyndelsesvirkning. Der kan således ses bort fra afsnit 6.2 og 6.6.

6.2. Redegør for, hvordan støtten ændrer en virksomheds adfærd på en sådan måde, at den iværksætter yderligere aktiviteter, som den ikke ville have iværksat uden støtten eller ville have iværksat i et mere begrænset omfang eller på en anden måde:

6.3. Går støtten til dækning af omkostningerne ved en aktivitet, som støttemodtageren under alle omstændigheder ville have iværksat, eller kompenserer den for den normale forretningsmæssige risiko ved en økonomisk aktivitet?

☐ ja ☐ nej

Hvis svaret er ja: Bemærk, at støtten ikke kan anses for at have en tilskyndelsesvirkning (punkt 49 i retningslinjerne).

6.4. Ydes støtten til en operation, som støttemodtageren allerede har iværksat, inden denne indgav en ansøgning om støtte til de nationale myndigheder?

☐ ja ☐ nej

Hvis svaret er ja: Bemærk, at støtten ikke kan anses for at have en tilskyndelsesvirkning, jf. punkt 51 i retningslinjerne.

6.5. Er der tale om driftsstøtte (4) eller støtte, der har til formål at lette opnåelsen af obligatoriske standarder?

☐ ja ☐ nej

Hvis svaret er ja: Bemærk, at en sådan støtte i henhold til punkt 50 i retningslinjerne i princippet er uforenelig med det indre marked, medmindre der udtrykkeligt er fastsat undtagelser i EU-lovgivningen, retningslinjerne eller i behørigt begrundede tilfælde.

Hvis svaret er ja, angiv da den bestemmelse, der udtrykkeligt tillader en sådan støtte, eller giv en detaljeret begrundelse for en sådan støtte:

6.6. Hvis støtten ydes i form af skattefordele, giver støtteforanstaltningen da ret til støtten efter objektive kriterier, og uden at medlemsstaten skal tage yderligere stilling dertil?

Bemærk, at sidstnævnte krav dog ikke gælder, hvis det drejer sig om efterfølgerordninger på skatteområdet, hvis foranstaltningen allerede var omfattet af de foregående skattefordelsordninger.

☐ ja ☐ nej

7. Støttens proportionalitet

7.1. Har støtten karakter af kompensation, såsom støtte, der falder ind under afsnit 4, 5.3 eller 5.4, og opfylder den de specifikke betingelser i det relevante afsnit, eller falder støtten ind under retningslinjernes afsnit 5.6, og opfylder den betingelserne i det pågældende afsnit?

☐ ja ☐ nej

Hvis svaret er ja: Bemærk, at støtten anses for at være proportional. Der kan således ses bort fra afsnit 7.2 og 7.4.

7.2. Redegør for, om og hvordan støttebeløbet svarer til de nettomeromkostninger, der er forbundet med at gennemføre investeringen i det pågældende område, i forhold til den kontrafaktiske situation uden støtten:

7.3. Hvis støtteforanstaltningen er af samme type som en operation, der er støtteberettiget i overensstemmelse med forordning (EU) nr. 508/2014: Overstiger støttebeløbet den maksimale støtteintensitet, der gælder for offentlig støtte, der er fastsat i artikel 95 i og bilag I til nævnte forordning?

☐ ja ☐ nej

Hvis svaret er ja, redegøres der for, at støtten er berettiget og nødvendig:

7.4. Ydes støtten sideløbende under flere støtteordninger, eller kumuleres den med ad hoc-støtte?

☐ ja ☐ nej

Hvis svaret er ja, overstiger den samlede offentlige finansiering til en aktivitet da de relevante maksimale støtteintensiteter, der er omhandlet i retningslinjerne?

☐ ja ☐ nej

8. Virkninger på konkurrence og samhandel

8.1. Falder støtten ind under retningslinjernes afsnit 4, 5.1, 5.3 eller 5.4, og opfylder den betingelserne i det relevante afsnit?

☐ ja ☐ nej

Hvis svaret er ja: Bemærk, at Kommissionen finder, at de negative virkninger for konkurrencen og samhandelen er begrænset til et minimum. Der kan således ses bort fra afsnit 8.2 og 8.3.

8.2. Redegør for, hvordan de negative konsekvenser af støtteforanstaltningen i form af fordrejning af konkurrencen og påvirkning af samhandelen mellem medlemsstaterne er begrænset til et minimum og opvejes af støttens positive virkning i forhold til bidraget til målet af fælles interesse. Ved en støtteordning: Der tages ikke kun hensyn til graden af fordrejninger på et individuelt plan, men også på et kumulativt plan såvel som projekternes størrelse, de individuelle og kumulative støttebeløb, de forventede støttemodtagere og den støttemodtagende sektor. Ved individuel støtte: De negative virkninger, der er knyttet til exitbarrierer og betydelig markedsstyrke adresseres, og der fremlægges dokumentation, der gør det muligt at identificere det relevante produktmarked, det geografiske marked og konkurrenterne samt de berørte kunder og forbrugere:

8.3. Er der foretaget en konsekvensanalyse af den anmeldte støtteforanstaltning?

☐ ja ☐ nej

Hvis svaret er ja, redegøres for de vigtigste konklusioner:

9. Gennemsigtighed

9.1. Vil medlemsstaten som minimum offentliggøre følgende oplysninger på et centralt nationalt eller regionalt statsstøttewebsted?

a) den godkendte støtteordnings fulde ordlyd og gennemførelsesbestemmelserne hertil eller retsgrundlaget for den individuelle støtte eller et link hertil

b) navnet på den støtteydende myndighed eller myndigheder

c) de enkelte støttemodtageres navne, støttebeløb og -form til hver enkelt støttemodtager, støttetildelingsdato, virksomhedstype (SMV/stor virksomhed), støttemodtagerens region (på NUTS II-niveau) og primære aktivitetssektor (NACE-gruppe) (individuel støtte, der ikke overstiger 30 000 EUR, kan undtages fra et sådant krav om offentliggørelse. For støtteordninger i form af skattefordele gives oplysningerne inden for følgende trancher (i mio. EUR): 0,03-0,5; > 0,5 men ≤ 1; > 1 men ≤ 2 og > 2).

☐ ja ☐ nej

9.2. Det bekræftes, at sådanne oplysninger:

a) vil blive offentliggjort efter vedtagelsen af støtteafgørelsen

b) vil blive opbevaret i mindst 10 år

c) vil være frit tilgængelige for den almindelige offentlighed (5).

☐ ja ☐ nej

Bemærk, at der ikke stilles krav om medlemsstaternes offentliggørelse af oplysningerne før den 1. juli 2017 (6).

10. Støttekategorier

10.1. Vælg det afsnit i retningslinjerne, i henhold til hvilket støtten bør vurderes, og angiv udførlige oplysninger for den valgte model i afsnit 11-18 i dette supplerende informationsskema:

☐ Afsnit 4.1 i retningslinjerne: Støtte, hvis formål er at råde bod på skader, der er forårsaget af naturkatastrofer eller andre usædvanlige begivenheder

☐ Afsnit 5.1 i retningslinjerne: Støtte til kategorier af støtteforanstaltninger, der er omfattet af en gruppefritagelsesforordning

☐ Afsnit 5.2 i retningslinjerne: Støtte, der omfattes af visse horisontale retningslinjer

☐ Afsnit 5.3 i retningslinjerne: Støtte, der tager sigte på at råde bod på skader, der er forårsaget af ugunstige vejrforhold

☐ Afsnit 5.4 i retningslinjerne: Støtte til omkostningerne ved forebyggelse, bekæmpelse og udryddelse af dyresygdomme i akvakultur

☐ Afsnit 5.5 i retningslinjerne: Støtte, som finansieres ved hjælp af parafiskale afgifter

☐ Afsnit 5.6 i retningslinjerne: Driftsstøtte til regioner i den yderste periferi

☐ Afsnit 5.7 i retningslinjerne: Støtte til andre foranstaltninger

11. Støtte, hvis formål er at råde bod på skader, der er forårsaget af naturkatastrofer eller andre usædvanlige begivenheder

Dette afsnit skal udfyldes ved anmeldelse af en støtteforanstaltning, som har til formål at råde bod på skader forårsaget af naturkatastrofer eller usædvanlige begivenheder, jf. afsnit 4.1 i retningslinjerne.

11.1. Er støtteforanstaltningen en på forhånd indført rammestøtteordning, der tager sigte på at yde kompensation for skader forårsaget af jordskælv, laviner, jordskred, oversvømmelser, tornadoer, orkaner, vulkanudbrud og naturligt opståede ukontrollable brande?

☐ ja ☐ nej

Hvis svaret er ja, se da bort fra afsnit 11.3, 11.4, 11.5, 11.7 og 11.8).

11.2. Hvilken naturkatastrofe eller usædvanlig begivenhed har forårsaget, eller — ved en på forhånd indført rammestøtteordning — kan forårsage de skader, for hvilke der er fastsat kompensation?

11.3. Hvornår indtraf den i afsnit 11.1 nævnte begivenhed?

11.4. Angiv den sidste dato for udbetaling af støtte:

11.5. Har den kompetente myndighed i den pågældende medlemsstat officielt anerkendt den indtrufne begivenhed som en naturkatastrofe eller en usædvanlig begivenhed?

☐ ja ☐ nej

11.6. Ydes støtten direkte til den pågældende virksomhed?

☐ ja ☐ nej

11.7. Redegør for den direkte årsagssammenhæng mellem naturkatastrofen eller den usædvanlige begivenhed og den skade, som virksomheden har lidt.

11.8. Giv en så nøjagtig vurdering som muligt af den skade, som virksomheden har lidt:

11.9. Angiv, hvilken type skade der ydes kompensation for (f.eks. materiel skade på aktiver eller indkomsttab):

11.10. Er det kun omkostningerne ved den skade, der er lidt som en direkte følge af naturkatastrofen eller den usædvanlige begivenhed, der er støtteberettigede?

☐ ja ☐ nej

11.11. Har en offentlig myndighed, en af den støtteydende myndighed anerkendt uafhængig ekspert eller et forsikringsselskab foretaget en vurdering af omkostningerne ved skaden?

☐ ja ☐ nej

Hvis svaret er ja, angiv da, hvilket organ der har vurderet omkostningerne.

11.12. Beskriv, hvordan skaden beregnes:

11.13. Ved materiel skade på aktiver: Er beregningen baseret på reparationsomkostningerne ved det berørte aktiv eller dets økonomiske værdi, før naturkatastrofen eller den usædvanlige begivenhed indtraf?

☐ ja ☐ nej

11.14. Ved materiel skade på aktiver: Overstiger støtten reparationsomkostningerne eller den reduktion af aktivernes markedsværdi, som naturkatastrofen eller den usædvanlige begivenhed har forårsaget?

☐ ja ☐ nej

11.15. Ved indtægtstab: Beregnes det ved at trække

a) det resultat, der fremkommer ved at multiplicere den mængde fiskevarer eller akvakulturprodukter, der er produceret i det år, hvor naturkatastrofen eller den usædvanlige begivenhed indtraf, eller i hvert efterfølgende år, som er påvirket af hel eller delvis ødelæggelse af produktionsmidlerne, med den gennemsnitlige salgspris, der er opnået i det pågældende år, fra

b) det resultat, der fremkommer ved at multiplicere den mængde fiskevarer og akvakulturprodukter, der er produceret i gennemsnit om året i den treårsperiode, der går forud for naturkatastrofen eller den usædvanlige begivenhed, eller treårsgennemsnittet baseret på den femårsperiode, der går forud for naturkatastrofen eller den usædvanlige begivenhed, idet det bedste og det dårligste år ikke medregnes, med den gennemsnitlige salgspris, der blev opnået?

☐ ja ☐ nej

11.16. Beregnes skaden for hver individuel støttemodtager?

☐ ja ☐ nej

11.17. Er støtten, sammenholdt med andre betalinger i kompensation for skader, herunder betalinger modtaget under forsikringspolicer, begrænset til højst 100 % af de støtteberettigede omkostninger?

☐ ja ☐ nej

11.18. Ved en på forhånd indført rammestøtteordning: Bekræft, at medlemsstaten vil opfylde sin rapporteringsforpligtelse som fastsat i punkt 130 i retningslinjerne.

☐ ja ☐ nej

11.19. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

12. Støtte til kategorier af støtteforanstaltninger, der er omfattet af en gruppefritagelsesforordning

Dette afsnit skal udfyldes ved anmeldelse af en støtteforanstaltning af samme type som støtte, der falder ind under en kategori af støtte, som kan anses for at være forenelig med det indre marked i henhold til en af de forordninger eller gruppefritagelser, der er omhandlet i punkt 19, litra a), i retningslinjerne, som fastsat i afsnit 5.1 i retningslinjerne. Ved en støtteforanstaltning, som er af samme type som støtte, der falder ind under den kategori af støtte, der skal råde bod på skader forårsaget af naturkatastrofer omhandlet i artikel 44 i Kommissionens forordning (EU) nr. 1388/2014 (7) , udfyldes afsnit 11.

12.1. Er støtten af samme type som støtte, der falder ind under en kategori af støtte, som kan anses for at være forenelig med det indre marked i henhold til en af de forordninger eller gruppefritagelser, der er omhandlet i punkt 19, litra a), i retningslinjerne?

☐ ja ☐ nej

Angiv den gældende forordning og de relevante artikler i den pågældende forordning:

12.2. Opfylder støtten alle kriterierne i de relevante artikler i den gældende forordning?

☐ ja ☐ nej

Hvis svaret er nej, redegøres der for, at støtten er berettiget og nødvendig:

12.3. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

13. Støtte, der omfattes af visse horisontale retningslinjer

Dette afsnit skal udfyldes ved anmeldelse af en støtteforanstaltning, som er omfattet af visse horisontale retningslinjer eller andre retsforskrifter, som Kommissionen har vedtaget, jf. afsnit 5.2 i retningslinjerne.

13.1. Er støtten omfattet af visse horisontale retningslinjer eller andre retsforskrifter, som Kommissionen har vedtaget (8)?

☐ ja ☐ nej

Hvis svaret er ja: Angiv de relevante horisontale retningslinjer eller retsforskrifter og de pågældende retsakters relevante bestemmelser, og redegør for, at støtten opfylder alle kriterierne i de pågældende retsakters relevante bestemmelser:

13.2. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

14. Støtte, der tager sigte på at råde bod på skader, der er forårsaget af ugunstige vejrforhold

Dette afsnit skal udfyldes ved anmeldelse af en støtteforanstaltning, som har til formål at råde bod på skader forårsaget af ugunstige vejrforhold, jf. afsnit 5.3 i retningslinjerne. Ved støtte, der er af samme type som støtte, som falder ind under den kategori af støtte, der ydes til gensidige fonde for usædvanlige vejrforhold som omhandlet i artikel 20 i forordning (EU) nr. 1388/2014, udfyldes afsnit 12.

14.1. Er støtteforanstaltningen en på forhånd indført rammestøtteordning, der tager sigte på at yde kompensation for skader forårsaget af ugunstige vejrforhold?

☐ ja ☐ nej

(Hvis svaret er ja, se da bort fra afsnit 14.3.-14.6. og 14.9.)

14.2. Hvilke ugunstige vejrforhold har forårsaget, eller — ved en på forhånd indført rammestøtteordning — kan forårsage de skader, for hvilke der er fastsat kompensation?

14.3. Hvornår indtraf den i afsnit 14.1 nævnte begivenhed?

14.4. Angiv den sidste dato for udbetaling af støtte:

14.5. Udgør de skader, der er forårsaget af ugunstige vejrforhold mere end 30 % af den gennemsnitlige årlige omsætning beregnet på grundlag af de foregående tre kalenderår eller treårsgennemsnittet baseret på den femårsperiode, der går forud for de pågældende ugunstige vejrforhold, idet det bedste og det dårligste år ikke medregnes?

☐ ja ☐ nej

Hvis svaret er ja, angiv da udførlige oplysninger, der viser, at betingelserne i afsnit 14.5 er opfyldt:

14.6. Redegør for den direkte årsagssammenhæng mellem de ugunstige vejrforhold og den skade, som den berørte virksomhed har lidt:

14.7. Hvis der er lidt tab som følge af ugunstige vejrforhold som omhandlet i artikel 35, stk. 1, i forordning (EU) nr. 508/2014: Begrund, hvorfor medlemsstaten har til hensigt at yde støtte, i stedet for at der udbetales finansiel godtgørelse fra en gensidig fond for ugunstige vejrforhold i henhold til nævnte forordnings artikel 35:

14.8. Ydes støtten direkte til den pågældende virksomhed?

☐ ja ☐ nej

14.9. Giv en så nøjagtig vurdering som muligt af den skade, de potentielle støttemodtagere har lidt:

14.10. Angiv, hvilken type skade der ydes kompensation for (f.eks. materiel skade på aktiver eller indkomsttab):

14.11. Er det kun omkostningerne ved den skade, der er lidt som en direkte følge af de ugunstige vejrforhold, der er støtteberettigede?

☐ ja ☐ nej

14.12. Har en offentlig myndighed, en af den støtteydende myndighed anerkendt uafhængig ekspert eller et forsikringsselskab foretaget en vurdering af skaden?

☐ ja ☐ nej

Hvis svaret er ja, angives det, hvilket organ der har vurderet omkostningerne:

14.13. Beskriv, hvordan skaden beregnes:

14.14. Ved materiel skade på aktiver: Er beregningen baseret på reparationsomkostningerne ved det berørte aktiv eller dets økonomiske værdi, før de ugunstige vejrforhold indtraf?

☐ ja ☐ nej

14.15. Ved materiel skade på aktiver: Overstiger støtten reparationsomkostningerne eller den reduktion af aktivernes markedsværdi, som de ugunstige vejrforhold har forårsaget?

☐ ja ☐ nej

14.16. Hvis der er tale om materielle skader på aktiver, har skaderne da forårsaget et produktionstab, der udgør mere end 30 % af den gennemsnitlige omsætning beregnet på grundlag af de foregående tre kalenderår eller treårsgennemsnittet baseret på den femårsperiode, der går forud for de pågældende ugunstige vejrforhold, idet det bedste og det dårligste år ikke medregnes?

☐ ja ☐ nej

Hvis svaret er ja, angiv da udførlige oplysninger, der viser, at betingelserne i afsnit 14.15 er opfyldt:

14.17. Ved indtægtstab: Beregnes det ved at trække

a) det resultat, der fremkommer ved at multiplicere den mængde fiskevarer eller akvakulturprodukter, der er produceret i det år, hvor de ugunstige vejrforhold indtraf, eller i hvert efterfølgende år, som er påvirket af hel eller delvis ødelæggelse af produktionsmidlerne, med den gennemsnitlige salgspris, der er opnået i det pågældende år, fra

b) det resultat, der fremkommer ved at multiplicere den mængde fiskevarer eller akvakulturprodukter, der er produceret i gennemsnit om året i den treårsperiode, der går forud for de ugunstige vejrforhold, eller treårsgennemsnittet baseret på den femårsperiode, der går forud for de ugunstige vejrforhold, idet det bedste og det dårligste år ikke medregnes, med den gennemsnitlige salgspris, der blev opnået?

☐ ja ☐ nej

14.18. Beregnes skaden for hver individuel støttemodtager?

☐ ja ☐ nej

14.19. Er støtten, sammenholdt med andre betalinger i kompensation for skader, herunder betalinger modtaget under forsikringspolicer, begrænset til højst 100 % af de støtteberettigede omkostninger?

☐ ja ☐ nej

14.20. Ved en på forhånd indført rammestøtteordning: Bekræft, at medlemsstaten vil opfylde sin rapporteringsforpligtelse som fastsat i punkt 130 i retningslinjerne.

☐ ja ☐ nej

14.21. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

15. Støtte til omkostningerne ved forebyggelse, bekæmpelse og udryddelse af dyresygdomme i akvakultur

Dette afsnit skal udfyldes ved anmeldelse af en støtteforanstaltning, som tager sigte på at dække omkostningerne ved forebyggelse, bekæmpelse og udryddelse af dyresygdomme i akvakultur, jf. afsnit 5.4 i retningslinjerne. Ved støtte, der er af samme type som støtte, som falder ind under den kategori af støtte, der ydes til foranstaltninger vedrørende dyresundhed og dyrevelfærd som omhandlet i artikel 39 i forordning (EU) nr. 1388/2014, udfyldes afsnit 12.

15.1. Er støtteforanstaltningen en på forhånd indført rammestøtteordning, som tager sigte på at dække omkostningerne ved forebyggelse, bekæmpelse og udryddelse af dyresygdomme i akvakultur?

☐ ja ☐ nej

(Hvis svaret er ja, se da bort fra afsnit 15.5, 15.6 og 15.9).

15.2. Angiv, for hvilke af de sygdomme, som er opført på listen over dyresygdomme opstillet af Verdensorganisationen for Dyresundhed, listen i bilag II til Europa-Parlamentets og Rådets forordning (EU) nr. 652/2014 (9) eller listen i del II i bilag IV til Rådets direktiv 2006/88/EF (10), der ydes støtte:

Bemærk, at ved en sygdom eller sygdomme, der er opført på listen over dyresygdomme opstillet af Verdensorganisationen for Dyresundhed, er det den udgave af listen, der var gældende på tidspunktet for anmeldelsen af støtteforanstaltningen, der finder anvendelse. Hvis støtten allerede er tildelt eller udbetalt: For individuel støtte anvendes den udgave af listen, der blev offentliggjort på tidspunktet for tildelingen eller udbetalingen af støtten, og for støtteordninger anvendes den liste, der blev offentliggjort på tidspunktet for ordningens ikrafttræden.

15.3. Ydes støtten som led i et program for forebyggelse, bekæmpelse eller udryddelse af den pågældende sygdom på EU-plan, nationalt plan eller regionalt plan?

☐ ja ☐ nej

Hvis svaret er ja, angiv da det relevante program og de relevante specifikke bestemmelser:

15.4. Ydes støtten som led i nødforanstaltninger iværksat af de kompetente nationale myndigheder?

☐ ja ☐ nej

Hvis svaret er ja, angiv da den relevante foranstaltning og de relevante specifikke bestemmelser:

15.5. Hvornår opstod omkostningerne til forebyggelse, bekæmpelse og udryddelse af dyresygdomme i akvakultur?

15.6. Angiv den sidste dato for udbetaling af støtte:

15.7. Ydes støtten direkte til den pågældende virksomhed?

☐ ja ☐ nej

15.8. Bekræft, at der ikke ydes støtte, hvis det konstateres, at støttemodtageren med forsætlige eller uagtsomme handlinger var skyld i sygdommen:

☐ ja ☐ nej

Hvis svaret er ja, angiv da de bestemmelser, der fastsætter de i afsnit 15.8 omhandlede betingelser:

15.9. Giv en så nøjagtig vurdering som muligt af den skade, de potentielle støttemodtagere har lidt:

15.10. Angiv, hvilke af følgende omkostninger der er støtteberettigede. Udgifter til:

☐ a) sundhedsundersøgelser, analyser, tests og andre screeningmetoder

☐ b) indkøb, opbevaring, anvendelse eller distribution af vacciner, medicin og dyrebehandlingspræparater

☐ c) slagtning, aflivning og destruktion af dyr

☐ d) destruktion af animalske produkter og produkter knyttet til dyr

☐ e) rengøring og desinfektion af bedrift og udstyr

☐ f) skader opstået som følge af slagtning, aflivning eller destruktion af dyr, animalske produkter og produkter knyttet til dyr, begrænset til sådanne dyrs og produkters markedsværdi, hvis de ikke havde været ramt af sygdom

☐ g) indkomsttab som følge af vanskeligheder med genopbygning af bestanden

☐ h) andre omkostninger som følge af en dyresygdom i akvakultursektoren.

For så vidt angår h): specificér omkostningerne, og redegør for, hvorfor sådanne omkostninger bør være støtteberettigede.

Bemærk, at under punkt 110, litra h), i retningslinjerne er andre omkostninger end de i litra a) til g) nævnte kun støtteberettigede i usædvanlige og behørigt begrundede tilfælde.

15.11. Er støtten, sammenholdt med andre betalinger i kompensation for skader, herunder betalinger modtaget under forsikringspolicer, begrænset til højst 100 % af de støtteberettigede omkostninger?

☐ ja ☐ nej

15.12. Ved en på forhånd indført rammestøtteordning: Bekræft, at medlemsstaten vil opfylde sin rapporteringsforpligtelse som fastsat i punkt 130 i retningslinjerne.

☐ ja ☐ nej

15.13. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

16. Støtte, som finansieres ved hjælp af parafiskale afgifter

Dette afsnit skal udfyldes ved anmeldelse af en støtteforanstaltning, som er finansieret ved hjælp af særlige afgifter på visse fiskevarer og akvakulturprodukter uanset deres oprindelse, navnlig parafiskale afgifter, jf. afsnit 5.5 i retningslinjerne.

16.1. Er støtteordningen finansieret ved hjælp af særlige afgifter på visse fiskevarer og akvakulturprodukter uanset deres oprindelse, navnlig parafiskale afgifter?

☐ ja ☐ nej

Hvis svaret er ja, angiv da nærmere oplysninger om, hvordan støtteordningen er finansieret:

16.2. Kommer støtten både indenlandske og importerede varer og produkter lige meget til gode?

☐ ja ☐ nej

Hvis svaret er ja, påvis da, hvordan ordningen kommer både indenlandske og importerede varer og produkter lige meget til gode:

16.3. Angiv, hvordan de midler, der er opnået gennem parafiskale afgifter, anvendes:

16.4. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

17. Driftsstøtte til regioner i den yderste periferi

Dette afsnit skal udfyldes ved anmeldelse af en støtteforanstaltning, hvor støtten udgør driftsstøtte til regionerne i den yderste periferi med henblik på at afhjælpe de særlige begrænsninger, som skyldes disse regioners fjerne beliggenhed, status som øsamfund og beliggenhed i Unionens yderste periferi, jf. afsnit 5.6 i retningslinjerne.

17.1. Udgør støtten driftsstøtte til regionerne i den yderste periferi med henblik på at afhjælpe de særlige begrænsninger, som skyldes disse regioners fjerne beliggenhed, status som øsamfund og beliggenhed i Unionens yderste periferi?

☐ ja ☐ nej

Hvis svaret er ja, beskriv da den type driftsstøtte, der ydes, og angiv målregionen eller -regionerne:

17.2. Angiv de særlige begrænsninger i regionen eller regionerne, som støtten har til formål at afhjælpe, og beskriv, hvordan dette mål skal opnås ved hjælp af støtten.

Bemærk, at under punkt 113 i retningslinjerne kan kun begrænsninger, som skyldes disse regioners fjerne beliggenhed, status som øsamfund og beliggenhed i Unionens yderste periferi, tages i betragtning.

17.3. Oplys meromkostningerne ved de særlige begrænsninger og beregningsmetoden, og påvis, at støtten ikke er større, end hvad der er nødvendigt for at afhjælpe de særlige begrænsninger i regionerne i den yderste periferi.

17.4. For at undgå overkompensering, tager medlemsstaten da hensyn til andre typer offentlig støtte, herunder eventuelt også godtgørelse for meromkostninger for fiskevarer og akvakulturprodukter som omhandlet i artikel 70-72 i forordning (EU) nr. 508/2014 og støtte til gennemførelse af godtgørelsesplaner som omhandlet i nævnte forordnings artikel 73?

☐ ja ☐ nej

Hvis svaret er ja, angives det, hvordan overkompensation undgås:

17.5. Angiv andre oplysninger, der anses for at være relevante for vurderingen af støtteforanstaltningen i henhold til dette afsnit:

18. Støtte til andre foranstaltninger

Dette afsnit skal udfyldes ved anmeldelse af en støtteforanstaltning, hvor støtten ikke svarer til nogen af de kategorier af støtte, der er nævnt i afsnit 4 og 5.1-5.6 i retningslinjerne, men som medlemsstaten imidlertid har til hensigt at yde eller allerede yder, jf. afsnit 5.7 i retningslinjerne.

18.1. Har medlemsstaten til hensigt at yde, eller yder medlemsstaten allerede støtte, som ikke svarer til nogen af de kategorier af støtte, der er nævnt i afsnit 4 og 5.1-5.6 i retningslinjerne?

☐ ja ☐ nej

18.2. Giv en detaljeret beskrivelse af støtteforanstaltningen og dens formål:

18.3. Ud over de i afsnit 1-9 angivne oplysninger angives eventuelle andre oplysninger, som tydeligt påviser, at støtten er i overensstemmelse med principperne i retningslinjernes afsnit 3: